Public procurement notice: Contract Notice
Published: 2024-12-03
Buyer: Aalborg Lufthavn A.M.B.A.
Country: DK
Region: DK050
Contract type: Services
CPV classification: 31158000: Battery chargers | 31681500 | 45310000 | 63712600 | 65310000: Electricity distribution
Estimated value: 75000000 DKK
Submission deadline: 2025-01-13
Award criteria: quality, price

Technical requirements: Udbuddet gennemføres som et udbud med forhandling uden prækvalifikation. Tilbudsgiver skal afgive et indledende tilbud, hvorefter forhandlingsfasen gennemføres. Forhandlingerne gennemføres i overensstemmelse med ligebehandlingsprincippet, og alle inviterede tilbudsgivere får tildelt den samme tid til forhandlinger med ordregiver i hver forhandlingsrunde. Såfremt det skønnes nødvendigt, kan ordregiver bede tilbudsgiverne afgivereviderede indledende tilbud efter forhandlingsrunden baseret på de indledende tilbud. Tilbudsgivere vil blive informeret herom med opfordring til at afgive reviderede indledende eller endeligt tilbud. Ordregiver forbeholder sig ret til at tildele aftalen på grundlag af det indledende tilbud eller eventuelle efterfølgende indledende tilbud. Ordregiver yder ikke deltagelsesvederlag til tilbudsgiverne.

Forhandlingsforløbet er nærmere beskrevet i udbudsbetingelsernes Bilag B.
Nærværende udbud angår Aalborg Lufthavns koncessionskontrakt vedrørende etablering og drift af en række lynladestandere til både personbiler/varevogne og taxaer ved Aalborg Lufthavn.  

Tilbudsgiveren er forpligtet til at etablere og efterfølgende drifte og vedligeholde samtlige ladestandere. Tilbudsgiveren har det fulde ansvar for etableringen, herunder for nettilslutningen hos det relevante netdistributionsselskab. 

Ladeparken forventes at skulle være klar til ibrugtagning senest den 31. december 2025. Dette er beskrevet nærmere i udbudsmaterialet. Bemærk, at der kan forekomme justeringer i ibrugtagningstidspunktet under udbudsprocessen.

Udbuddet omfatter ladestandere, der er offentligt tilgængelige, jf. AFI-forordningen samt AFI-lovens bestemmelser herom. 

Tilbudsgiver skal betale en koncessionsafgift pr. kW til ordregiver for den leverede strøm. 

Udbuddet er et udbud med forhandling uden prækvalifikation. Der henvises til Bilag B for en nærmere beskrivelse heraf.

Der er i dag andre ladeoperatører til stede på andre dele af parkeringsarealet ved Aalborg Lufthavn. De eksisterende ladestandere er dog alle normalladestandere, dvs. maksimalt 22 kW. Operatøren skal tåle, at opladningsmulighederne på den øvrige del af lufthavnens parkeringsplads kan ændre sig i koncessionsperioden, herunder af der kan komme nye operatører til.
Tilbudsgiver skal indgive ESPD med angivelse af følgende oplysninger:

En liste over de betydeligste sammenlignelige ydelser, som tilbudsgiver har udført i løbet af de sidste 3 år inden tilbudsfristen.

Kun referencer, der vedrører ydelser, som er udført på tidspunktet for tilbudsafgivelse, vil blive tillagt betydning ved vurdering af, om kravene til teknisk og faglig kapacitet er opfyldt, jf. nedenfor. Hvis der er tale om en igangværende opgave, er det således alene den del af ydelserne, der allerede er udført på tidspunktet for tilbudsafgivelse, som vil indgå i vurderingen af referencen.

Hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke ydelser, leverancen vedrørte, samt tilbudsgivers rolle(r) i udførelsen af leverancen. Endvidere bedes referencen indeholde dato for leverancen samt navn på kunden (modtager).

Ved angivelse af dato for leverancen bedes tilbudsgiver angive datoen for leverancens påbegyndelse (etableringsstart), idriftsættelsestidspunktet af ladestanderne og leverancens afslutning.

Tilbudsgiver kan i dette udbud basere sig på andre aktørers tekniske og/eller faglige formåen for at opfylde egnethedskravene. Den/de aktør(er), der stiller sin tekniske- og/eller faglige formåen til rådighed for tilbudsgiveren, skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne. Se også nedenfor vedrørende aflevering af ESPD for støttende enheder.

Baserer tilbudsgiver sig på andre enheders faglige erfaringer vedrørende udførelsen af konkrete dele af ydelserne, som kontrakten omfatter, skal de konkrete dele af ydelserne under kontrakten udføres af den enhed, som tilbudsgiver baserer sig på.

ESPD fungerer som et foreløbigt bevis for, at tilbudsgiver opfylder kravene til egnethed i relation til teknisk og faglig kapacitet.

Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte. Tilbudsgiver vil dog ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte tilbudsgiver eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.

MINIMUMSKRAV:
Som minimumskrav kræves det, at tilbudsgiveren har udført sammenlignelige ydelser indenfor de seneste 3 år med 1) etablering og drift af offentligt tilgængelige lynladestandere med en ladeeffekt på min. 300 kW i minimum to tilfælde, og 2) håndtering af ladestandernes tilslutning til det offentlige forsyningsnet, herunder aftaleindgåelse og planlægning med distributionsselskabet, i minimum to tilfælde. Ved drift forstås, at Ladestanderne skal have været i drift i minimum seks måneder. Ovennævnte minimumskrav kan opfyldes ved en eller flere referencer. Tilbudsgiver bør i forbindelse med referenceangivelsen være særligt opmærksom på, om begge minimumskrav er beskrevet og opfyldt.
Såfremt kontrakten tildeles en sammenslutning af virksomheder (f.eks. et konsortium), skal deltagerne i sammenslutningen påtage sig solidarisk hæftelse og udpege en fælles befuldmægtiget.
Lov om Klagenævnet for Udbud (lov nr. 492 af 12. maj 2010 med senere ændringer) finder anvendelse ved afholdelse af udbud efter koncessionsdirektivet, jf. bekendtgørelse nr. 1080 af 29. juni 2022 om tildeling af koncessionskontrakter (implementeringsbekendtgørelsen).

I henhold til lovens § 7, stk. 2 skal klage være indgivet til Klagenævnet for Udbud inden: 

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

2) 20 kalenderdage regnet fra dagen efter at ordregiveren har meddelt sin beslutning, jf. implemeneringsbekendtgørelsens § 9, stk. 2 . 

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. 

Klagenævnet for Udbuds e-mailadresse er klfu@naevneneshus.dk. 

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.


Winner: Mercell Holding ASA